20. ΒΑΣΙΛΙΚΟΝ ΔΙΑΤΑΓΜΑ της 10 Φεβρ./9 Μαρτ. 1948 (ΦΕΚ Α΄  61) Περί πειθαρχικής δωσιδικίας του Βοηθητικού Διδακτικού ως και του Διοικητικού και Υπηρεσιακού Προσωπικού της Ανωτάτης Σχολής Οικονομικών και Εμπορικών Επιστημών. Έχοντες υπ’ όψει τας διατάξεις του άρθρ. 5 του Ν.Δ. 457/47, προτάσει του Ημετέρου επί των Θρησκευμάτων και Εθνικής Παιδείας Υπουργού στηριζομένη εις γνώμην της Γενικής Συνελεύσεως των καθηγητών της Ανωτάτης Σχολής Οικονομικών και Εμπορικών Επιστημών και μετά σύμφωνον γνώμην του Συμβουλίου της Επικρατείας διατυπωθείσαν δια της υπ’ αριθ. 11/1948 πράξεως αυτού, απεφασίσαμεν και διατάσσομεν: Άρθρ.1.-1)Προκειμένου περί πειθαρχικής διώξεως μέλους του Βοηθητικού Διδακτικού ή του Διοικητικού ή Υπηρετικού προσωπικού της Ανωτάτης Σχολής Οικονομικών και Εμπορικών Επιστημών, καθήκοντα πειθαρχικού Συμβουλίου ασκεί η Σύγκλητος της Σχολής. 2)Πειθαρχικά παραπτώματα του ως άνω προσωπικού είναι: α)Η παρά τους κανονισμούς βραδεία εις το γραφείον προσέλευσις του υπαλλήλου ή υπηρέτου ή πρόωρος εξ αυτού αποχώρησις. β)η ραθυμία ως και η ατελής ή μη έγκαιρος εκπλήρωσις του καθήκοντος. γ)η παράβασις καθήκοντος. δ)η άρνησις υπηρεσίας διαταχθείσης νομίμως υπό του προϊσταμένου ε)ξ ανευλαβής συμπεριφορά ς)η άνευ αδείας ή αποχρώντος λόγου αποχή από της εκτελέσεως των καθηκόντων ζ)η παράβασις της περί την υπηρεσίαν επιβαλλομένης εχεμυθείας η)η αναξιοπρεπής ή αναξία δημοσίου υπαλλήλου ή υπηρέτου διαγωγή θ)η συστηματικώς πιστοποιουμένη αμέλεια περί την εκτέλεσιν των καθηκόντων ι)η πλημμελής εν γένει εκτέλεσις της υπηρεσίας. Άρθρ.2.-Αι επιβαλλόμεναι εις τους ανωτέρω πειθαρχικαί ποιναί είναι: α)Έγγραφος επίπληξις β)Πρόστιμον ουχί κατώτερον του δεκάτου ουδέ ανώτερον ολοκλήρου του μηνιαίου μισθού. γ)Προσωρινή απόλυσις από 15 ημερών μέχρις ενός έτους. δ)Οριστική εκ της υπηρεσίας απόλυσις. Άρθρ.3.-Αι πειθαρχικαί ποιναί της επιπλήξεως και του προστίμου επιβάλλονται μετά προηγουμένην απολογίαν και υπό του Πρυτάνεως, προκειμένου δε περί του Διοικητικού και Υπηρετικού Προσωπικού και υπό του Γενικού Γραμματέως, πάσαι δε αι λοιπαί μόνον υπό του πειθαρχικού Συμβουλίου είτε τη εισηγήσει του Πρυτάνεως είτε συνεπεία εγγράφου μηνήσεως. Άρθρ.4.-Ως προς την ενώπιον του πειθαρχικού Συμβουλίου διαδικασίαν ισχύουν και εφαρμόζονται αναλόγως αι διατάξεις των άρθρ. 49-60 του υπ’ αριθ. 954/1942 Ν.Δ/τος «περί οργανισμού της Ανωτάτης Σχολής Οικονομικών και Εμπορικών Επιστημών» πλην των περί δημοσιότητος των συνεδριών. Άρθρ.5.-Ως προς την πειθαρχικήν δίωξιν του Γεν. Γραμματέως ισχύουν και εφαρμοζονται αναλόγως αι σχετικαί περί Γενικού Γραμματέως του Πανεπιστημίου Αθηνών διατάξεις. Εις τον αυτόν επί των Θρησκευμάτων και Εθνικής Παιδείας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 